**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts atbilstoši Ministru kabineta 2013.gada 26.marta protokollēmuma (Nr.16 18.§) 2.punktā dotajam uzdevumam Kultūras ministrijai noteiktajā kārtībā sagatavot un iesniegt Ministru kabinetā tiesību aktu projektu par līdzekļu piešķiršanu 300 000 latu apmērā 2013.gadā no valsts budžeta programmas 02.00.00 "Līdzekļi neparedzētiem gadījumiem", lai nodrošinātu valsts budžeta līdzfinansējumu ārvalstu filmu uzņemšanai Latvijā 2013.gadā un saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Ņemot vērā Filmu likuma 11.pantā noteikto deleģējumu, Kultūras ministrija 2012.gadā izstrādāja Ministru kabineta noteikumu projektu „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”, kuru 2012.gada 29.maijā sēdē (prot. Nr.30 13.§, TA-827) atbalstīja Ministru kabinets, vienlaikus nosakot:1. Kultūras ministrijai saskaņot noteikumu projektu ar Eiropas Komisiju un pēc saskaņojuma saņemšanas iesniegt attiecīgu informāciju Valsts kancelejā;
2. Valsts kancelejai pēc informācijas saņemšanas iekļaut noteikumu projektu tuvākās Ministru kabineta sēdes darba kārtībā;
3. jautājumu par finansējuma piešķiršanu valsts budžeta līdzfinansējumam ārvalstu filmu uzņemšanai Latvijā izskatīt valsts budžeta projekta 2013.gadam sagatavošanas procesā.

Kultūras ministrija sagatavoja un elektroniskajā sistēmā SANI (*State Aid Notifications Interactive*) parakstīja paziņojumu Eiropas Komisijai par papildinājumiem 2008.gadā ar Eiropas Komisiju jau saskaņotajai Latvijas filmu nozares atbalsta shēmai Nr.N233/2008. Eiropas Komisija 2013.gada 11.janvārī pieņēma lēmumu par Valsts atbalstu SA.35398 (2012/N) – Latvija (turpmāk – EK lēmums) par 2008.gada 16.jūlijā Eiropas Komisijas apstiprinātās Latvijas filmu atbalsta shēmas (Nr.N233/2008) pagarinājumu līdz 2018.gada 31.decembrim, vienlaikus saskaņojot Latvijas paziņotās shēmas izmaiņas saistībā ar plānoto valsts budžeta līdzfinansējuma piešķiršanu ārvalstu filmu uzņemšanai Latvijā.Kultūras ministrija atbilstoši EK lēmumam precizēja Ministru kabineta noteikumu projektu „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” un pēc saskaņošanas ar Tieslietu ministriju un Finanšu ministriju 2013.gada 22.martā iesniedza izskatīšanai Ministru kabineta sēdē.Saskaņā ar Ministru kabineta 2012.gada 29.maija sēdes protokollēmuma (prot. Nr.30 13.§) 4.punktu jautājumu par finansējuma piešķiršanu valsts budžeta līdzfinansējumam ārvalstu filmu uzņemšanai Latvijā bija paredzēts izskatīt valsts budžeta projekta 2013.gadam sagatavošanas procesā. Ņemot vērā to, ka Ministru kabineta noteikumu projekts „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” ar Eiropas Komisiju tika saskaņots 2013.gada 11.janvārī, nebija iespējams izpildīt Ministru kabineta 2012.gada 29.maija sēdes protokola (prot. Nr.30 13.§) 4.punktā doto uzdevumu, līdz ar to Kultūras ministrija, lai risinātu jautājumu par finansējuma piešķiršanu valsts budžeta līdzfinansējumam ārvalstu filmu uzņemšanai Latvijā, sagatavoja un Ministru kabineta noteikumu projektam „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” pievienoja Ministru kabineta sēdes protokollēmuma projektu. Ministru kabinets 2013.gada 26.marta sēdē izskatīja un pieņēma Ministru kabineta noteikumus Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”, kā arī Ministru kabineta 2013.gada 26.marta protokollēmuma (Nr.16 18.§) 2.punktā deva uzdevumu Kultūras ministrijai normatīvajos aktos noteiktajā kārtībā sagatavot un iesniegt Ministru kabinetā tiesību aktu projektu par līdzekļu piešķiršanu 300 000 latu apmērā 2013.gadā no valsts budžeta programmas 02.00.00 „Līdzekļi neparedzētiem gadījumiem”, lai nodrošinātu valsts budžeta līdzfinansējumu ārvalstu filmu uzņemšanai Latvijā 2013.gadā.Ievērojot minēto, Kultūras ministrija, pamatojoties uz Ministru kabineta 2013.gada 26.marta protokollēmuma (Nr.16 18.§) 2.punktā doto uzdevumu un saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, lūdz piešķirt finansējumu 300 000 latu apmērā, lai Nacionālais kino centrs nodrošinātu valsts budžeta līdzfinansējumu ārvalstu filmu uzņemšanai Latvijā 2013.gadā. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt Kultūras ministrijai (Nacionālajam kino centram) 300 000 latu, lai nodrošinātu valsts budžeta līdzfinansējumu ārvalstu filmu uzņemšanai Latvijā 2013.gadā.  |
| 5. | Projekta izstrādē iesaistītās institūcijas | Kultūras ministrija un Nacionālais kino centrs. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **300,0** | **0** | **0** | **0** |
| 2.1. valsts pamatbudžets | 0 | 300,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-300,0** | **0** | **0** | **0** |
| 3.1. valsts pamatbudžets | 0 | -300,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **300,0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

*Anotācijas II, IV, V un VI sadaļa – rīkojuma projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Finanšu  ministrija un     Nacionālais kino centrs. |
| 2. | Projekta izpildes ietekme uz pārvaldes funkcijām  |  Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide |  Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

 Kultūras ministre                                                                           Ž.Jaunzeme – Grende

 Vīza: Valsts sekretārs                            G.Puķītis

10.04.2013. 11:14

1039

I.Gailīte-Holmberga

Tālr. 67358870; Ilze.Gailite@nfc.gov.lv